Анкета за учениците на Unit.Ed: Инструкции за учителя

Скъпи учители,

Искрено оценяваме вашето съдействие за провеждането на тази важна анкета. Настоящата анкета е част от обширно проучване на учениците в еврейските училища по света, което се провежда в рамките на инициативата „Unit.Ed“ на израелското правителство. Това проучване цели да разбере, как изглежда еврейският живот на вашите ученици и по какъв начин времето прекарано в училище допринася за него. За пръв път се предприема нещо толкова амбициозно на глобално равнище, затова сме благодарни за участието на вашето училище. Целта на настоящата анкета **не** е да провери вашите преподавателски умения и отговорите на учениците ви няма да се отразят върху вас.

В случай че вашите ученици се нуждаят от помощ, за да разберат смисъла на даден въпрос, молим да им съдействате с разяснение. Същевременно молим да не им помагате с отговора на въпроса. Наистина няма верни или грешни отговори.

Разбираме, че учениците ще попълнят анкетата като част от заниманията си в клас или ще я занесат вкъщи като домашно задание. Във всеки случай, молим да се уверите, че всеки ученик има достъп до свое лично устройство, през което да влезе в анкетата.

**Молим да предоставите следните инструкции:**

Връчваме ви анкета, която ще се попълва от хиляди ученици в еврейски училища. Нужно е да се отнесете към нея напълно сериозно.

Използвайте колкото време ви е нужно. Попълването на анкетата обикновено отнема около 20 минути.

Опитайте се да отговорите на всички въпроси. Ще можете да се връщате назад и да променяте предишните си отговори, ако желаете.

Няма верни или грешни отговори.

Всичко което казвате е напълно анонимно.

Много е важно да въведете своите инициали и дата на раждане, когато стигнете до последната страница. Тъй като анкетата е анонимна, тази информация ще ни позволи да проследим вашите отговори, в случай че ви изпратим друга анкета в бъдеще. Ако не успявате да разберете, как да въведете тази информация, можете да потърсите помощ от мен.